25/03/2019 | Administración LocalMunicipal
Vedra
Secretaría-Intervención
Aprobación do selo electrónico de órgano e regulación de actuacións administrativas automatizadas no Concello de Vedra

ANUNCIO De conformidade co disposto no artigo 45.1. a) da Lei 39/2015, do 1 de outubro, do Procedemento administrativo común das Administracións Públicas, faise público a seguinte Resolución da Alcaldía n.º 147/19, de data 15 de marzo “Asunto: APROBACIÓN SELO ELECTRÓNICO DE ÓRGANO E REGULACIÓN DE ACTUACIÓNS ADMINISTRATIVAS AUTOMATIZADAS NO CONCELLO DE VEDRA O artigo 41.1. da Lei 40/2015, do 1 de outubro, do Réxime xurídico do Sector Público, dispón que “Se entiende por actuación administrativa automatizada cualquier acto o actuación realizada integramente a través de medios electrónicos por parte de una Administración Pública en el marco de un procedimiento administrativo en la que intervenga de manera directa un empleado público” O apartado 2 do mesmo artigo prevé que en caso de actuación administrativa automatizada ten que establecerse previamente o órgano, ou órganos competentes segundo os casos, para definir as especificacións, programación, mantemento, supervisión e control de calidade, e se procede auditoría do sistema de información e do código fonte. Así mesmo tense que indicar o órgano responsable para os efectos de impugnación Pola súa parte o artigo 42 da mesma lei prevé que no exercicio da competencia na actuación administrativa automatizada, cada administración pública pode determinar os supostos de utilización dos sistemas seguintes de sinatura electrónica. a) Selo electrónico de Administración pública, órgano, organismo público ou entidade de dereito público, baseado nun certificado electrónico recoñecido ou cualificado que reúna os requisitos esixidos pola lexislación de sinatura electrónica b) Código seguro de verificación vinculado á Administración pública, órgano, organismo público ou entidade de dereito público, nos termos e condicións establecidos; permítese en todo caso a comprobación da integridade do documento mediante o acceso á sede electrónica correspondente O Selo do órgano prevese no artigo 42 da Lei 40/2015, baixo a rúbrica “Sistemas de firma para la actuación administrativa automatizada”. A citada lei regula a posibilidade de utilizar o selo de órgano por parte das administracións públicas na actuación administrativa automatizada. Con todo, esta aplicación non se pode utilizar de xeito indiscriminado, senón que ten que usarse de acordo cos principios que a mesma lei establece, e para calquera acto ou actuación realizada íntegramente a través de medios electrónicos por parte dunha administración pública no marco dun procedemento administrativo e en que non interveña de xeito directo un empregado público Isto é, correspóndelle polo tanto a cada administración determinar os supostos e trámites en que o selo do órgano pode ser aplicado, aínda que esta determinación non se pode realizar de maneira indiscriminada, senón baixo unha adecuada valoración dos supostos que se poden realizar baixo unha actuación administrativa automatizada, de acordo co principio de proporcionalidade e sen que se produza unha mingua das garantías da persoa administrada En cumprimento do preceptuado no artigo 70 bis.3 da Lei 7/1985, do 2 de abril, Reguladora das bases do réxime local, e en función das competencias que me confire o artigo21.1. a) e s) da mesma lei RESOLVO: Primeiro. –Aprobar as seguintes actuacións administrativas automatizadas do Concello de Vedra: 1.1.–De carácter xeral todas as actuacións e procedementos que se vaian incorporando, con carácter automatizado, á Plataforma de Tramitación Electrónica do Concello de Vedra ou a súa sede electrónica (https://sede.vedra.es)1.2.–De carácter específico: * Expedición de certificados e volantes de empadroamento. * Expedición automatizada de recibos de presentación no rexistro electrónico da Administración Segundo. –Os órganos competentes en relación coas actuacións administrativas automatizadas, en exercicio da función de fe pública, son os seguintes: * Para a definición das especificacións ou detalle do procedemento de creación e emisión do certificado: Secretaría da Corporación. * Para o deseño informático, programación e mantemento e auditoría do sistema de información e do código fonte: A Xerencia de Informática da Deputación da Coruña. * Para a supervisión e control de calidade: Secretaría da Corporación. Terceiro. –Créase o selo electrónico de órgano do Concello de Vedra coa seguinte denominación: SELO DE ÓRGANO DO CONCELLO DE VEDRA. A responsabilidade da utilización a efectos de impugnación corresponde ao Concello de Vedra As características do certificado e a verificación de documentos asinados con selo de órgano poderase realizar na sede electrónica do Concello de Vedra (https://sede.vedra.es). O selo electrónico do órgano do Concello de Vedra poderase utilizar nos procesos de tramitación automatizada sinalados anteriormente. O órgano responsable a efectos de impugnación é a Alcaldía do Concello de Vedra. Cuarto. –A tramitación automática dos procedementos realizarase do seguinte xeito: 1.–Os interesados poderá iniciar a tramitación automática dos procedementos iniciados no rexistro do Concello ou lugares habilitados no artigo 16 da Lei 39/2015, do Procedemento administrativo común das administracións públicas.2.–Os interesados poderanse identificar e autenticar mediante documento nacional de identidade ou documento equivalente.3.–A tramitación electrónica automatizada contempla a captura automática da información contida nas bases de datos corporativas do Concello.4.–As aplicacións informáticas coas que se realizará a tramitación electrónica automatizada a que se refire esta resolución son, ademais de todas a quelas cuxa norma de creación así o prevexa, as seguintes: Xestión de Procedementos (TEDEC(SIGM). 5.–Ostentarán permisos de Selado Electrónico unicamente os empregados públicos que sexan acreditados pola Secretaría da Corporación.6.–O Concello emitirá resolución automatizada que recollerá expresamenmte, ademais do contido establecido con carácter xeral na Lei 39/2015, do 1 de outubro, de procedemento administrativo común das administracións públicas, o seguinte: a) A súa condición de acto administrativo automatizado. b) O selo electrónico da entidade. c) O órgano que ha de considerarse responsable a efectos de impugnación, de acordo co indicado no resolve terceiro.7.–O código electrónico de verificación permitirá verificar a autenticidade dos documentos xerados electrónica e automaticamente nos procedementos automatizados.8.–Os expedientes administrativos e documentos xerados polas citadas aplicacións almacénanse nos sistemas de información municipais. Ditas aplicacións informáticas garantirán o control dos prazos, a identificación dos órganos responsables dos procedementos, así como a tramitación ordenada dos expedientes administrativos.9.–As indicadas resolucións serán recurribles ante o órgano xurisdicional contencioso administrativo, previa reclamación potestativa ante a Alcaldía, na forma establecida na Lei de procedemento administrativo.10.–Os expedientes de tramitación automática arquivaranse no xestor documental TEDeC-SIGEM, asinado mediante selo electrónico do Concello.11.–As copias dos documentos electrónicos terán a consideración que se establece no artigo 27 da lei 39/2015, do 1 de outubro, de procedemento administrativo común das administracións públicas Quinto. –Dar traslado da presente resolución aos ditintos servizos administrativos da Corporación, e dar conta ao Pleno da Corporación na primeira sesión que se celebre. Sexto. –Esta resolución producirá efectos dende a súa publicación no Boletín Oficial da Provincia da Coruña. Igualmente publicarase na sede electrónica do Concello de Vedra a efectos de xeral coñecemento de acordo co artigo 45.1. a) da Lei 39/2015.” Vedra, 20 de marzo de 2019. O alcalde Asdo.: Carlos Martínez Carrillo